Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 513

(171) A kizárólagos forgalmazásnak az egyedi márka kijelölésével való összekapcsolása következtében elõállhat a többi szállító piacról való kizárásának a veszélye — különösen a kizárólagos forgalmazók sûrû hálózata esetén, ha ezek kis területekkel rendelkeznek, illetve a halmozott hatás eredményeként. Ez szükségessé teheti az egyedi márka kikötésével kapcsolatban a fentiekben kifejtett elvek alkalmazását. Ha viszont a fenti összekapcsolás nem vezet jelentõs kizáráshoz, akkor a kizárólagos forgalmazás és az egyedi márka kikötése elõ is segítheti a versenyt azáltal, hogy növelheti a kizárólagos forgalmazónak az arra történõ ösztönzését, hogy tevékenységét egy adott márkára koncentrálja. Ennek következtében — a fenti kizáró hatás hiányában — a kizárólagos forgalmazás és a versenytilalom összekapcsolása mentesíthetõ a megállapodás teljes tartamára nézve, különösen a nagykereskedelem szintjén.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes